《驼山冷翠亭为伍国开赋 其四》
明代·李孙宸

倚剑峰头乱石蹲，烟霞半入野人村。荒榛久待吾曹辟，丘壑应怜尔道尊。

鸟篆閒扪萝径识，松涛时向石床翻。只今且说高阳会，白雪留他异代论。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。